CELEX: 62009TN0488
Language: da
Date: 2009-12-04 00:00:00
Title: Sag T-488/09: Sag anlagt den 4. december 2009 — Jager & Polacek mod KHIM — RT Mediasolutions (REDTUBE)

13.2.2010   
            
            
               DA
            
            
               Den Europæiske Unions Tidende
            
            
               C 37/42
            
         Sag anlagt den 4. december 2009 — Jager & Polacek mod KHIM — RT Mediasolutions (REDTUBE)
   (Sag T-488/09)
   2010/C 37/59
   Stævningen er affattet på tysk
   
      Parter
   
   
      Sagsøger: Jager & Polacek GmbH (Wien, Østrig) (ved Rechtsanwälte A. Renck, V. von Bomhard og T. Dolde)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: RT Mediasolutions s.r.o. (Brünn, Den Tjekkiske Republik)
   
      Sagsøgerens påstande
   
   
               —
            
            
               Afgørelse truffet den 29. september 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 442/2009-4) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: RT Mediasolutions s.r.o.
   
      Det omhandlede EF-varemærke: Ordmærket »REDTUBE« for varer og tjenesteydelser i klasse 9, 38 og 41 (ansøgning nr. 6 096 309)
   
      Indehaver af det i indsigelsessagen påberåbte varemærke eller tegn: Jager & Polacek GmbH
   
      Det i indsigelsessagen påberåbte varemærke eller tegn: Det ikke-registrerede varemærke »Redtube«
   
      Indsigelsesafdelingens afgørelse: Indsigelsen anses for ikke at være fremsat
   
      Appelkammerets afgørelse: Afslag på klagen
   
      Søgsmålsgrunde:
   
   
               —
            
            
               Tilsidesættelse af artikel 8, stk. 2, i forordning (EF) nr. 216/96 (1) sammenholdt med artikel 63, stk. 2, i forordning (EF) nr. 207/2009 (2), idet sagsøgeren ikke fik mulighed for at afgive et supplerende indlæg.
            
         
               —
            
            
               Tilsidesættelse af artikel 80, stk. 1 og 2, i forordning nr. 207/2009, idet afgørelsen om indsigelsens realitetsbehandling ikke retmæssigt blev tilbagekaldt.
            
         
               —
            
            
               Tilsidesættelse af artikel 83 i forordning nr. 207/2009, navnlig af princippet om beskyttelse af den berettigede forventning, sammenholdt med samme forordnings artikel 41, stk. 3, regel 17, stk. 1, i forordning (EF) nr. 2868/95 (3) og artikel 8, stk. 3, litra a) og b), i forordning (EF) nr. 2869/95 (4), idet sagsøgeren med rette havde kunnet forvente, at den forsinkede indbetaling af indsigelsesgebyret var blevet afhjulpet gennem den fristmæssige tillægsbetaling.
            
         
      (1)  Kommissionens forordning (EF) nr. 216/96 af 5.2.1996 om fastsættelse af forretningsordenen for appelkamrene ved Kontoret for Harmonisering i det Indre Marked (Varemærker og Design) (EFT L 28, s. 11).
   
      (2)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
   
      (3)  Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).
   
      (4)  Kommissionens forordning (EF) nr. 2869/95 af 13.12.1995 om de gebyrer, der skal betales til Kontoret for Harmonisering i det Indre Marked (Varemærker og Design) (EFT L 303, s. 33).